open-index/open-wikipedia-markdown huggingface dataset:
Homôľka (vrch v Branisku)

**Homôľka** () je vrch v pohorí Branisko. Leží nad Šindliarom, približne  západne od Sabinova. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, v okrese Prešov a na katastrálnom území obce Šindliar. Najbližšími sídlami sú východne ležiace obce Šindliar, Lipovce a Fričovce, juhovýchodne sa nachádza Široké, severozápadne Vyšný Slavkov a západne sú Poľanovce a Korytné.

## Opis
Homôľka leží v rázsoche, ktorá vybieha východným smerom zo sedla Smrekovica v hlavnom hrebeni medzi Smrekovicou () a Kravcovou (). Severným smerom sa nachádza Suchý vrch (), Červená skala () a Veľká skala (), západným Kravcová, Smrekovica (), Nad Bučom () a Patria (), južným Kanný hrb (), Zvolanská () a Sopková () a východným Príkry hrb () a Galia (). Severné svahy masívu odvodňuje Suchý potok, južné Kanný jarok, oba smerujúce do riečky Svinka v povodí Hornádu. Vrchol traverzuje značený turistický chodník zo Šindliara. 

### Výhľady
Vrchol pokrýva lesný porast, ktorý neumožňuje rozhľad, no časť hrebeňa je bez vyššej vegetácie, odkiaľ výhľad možný je. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Volovské vrchy, Čiernu horu, Slanské vrchy, Šarišskú vrchovinu a Čergov.

## Prístup
Na vrchol nevedie značený chodník, no traverzom vedie  žlto značený chodník zo Šindliara do sedla Smrekovica.

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Šindliar
55. samostatná delostrelecká brigáda

**55. samostatná delostrelecká brigáda Záporožská Sič** (ukrajinsky: 55-та окрема артилерійська бригада «Запорізька Січ») je delostrelecká brigáda Ukrajinských ozbrojených síl so základňou v Záporoží. Je najstaršia delostrelecká brigáda v histórií Ukrajiny. Od marca 2018 je veliteľom tejto brigády plukovník Roman Kačur. 

náhľad|vľavo|200px|Veľiteľ brigády plukovník Roman Kačur

## História
Jedná sa o najstaršiu delostreleckú jednotku ukrajinských ozbrojených síl, ktorá prisahala vernosť ukrajinskému národu v januári 1992 (v tej dobe ešte ako divízia). Od októbra 2005 po niekoľkých reformách táto jednotka nesie názov 55. samostatná delostrelecká brigáda.

V auguste 2018 prezident Ukrajiny Petro Porošenko udelil 55. samostatnej delostreleckej brigáde čestný názov "Záporožská Sič". Od tohto momentu je jej celý názov 55. samostatná delostrelecká brigáda "Záporožská Sič" 

## Vybavenie
Medzi najmodernejšie vybavenie 55. brigády patri 18 samohybných húfnic CAESAR, ktoré boli dodané Francúzskom v dvoch balíkoch pomoci pre Ukrajinu.  Medzi ďalšie vybavenie patria 152mm húfnice 2A65 Msta-B. 

## Referencie

Kategória:Ukrajinské vojenské jednotky
Kategória:Brigády (vojenské jednotky)
Löwenstein (mesto)

**Löwenstein** je mesto v spolkovej krajine Bádensko-Württembersko v Nemecku.

## Dejiny
Osada bola na mesto povýšená 18. novembra 1287 Rudolfom Habsburským. Začiatok histórie miestneho panstva sa datuje na koniec 11. storočia.

## Obyvateľstvo
K 31. augustu 2020 mesto malo 3.374 obyvateľov.

## Galéria

Súbor:Loewenstein_Rathaus_20070407.jpg|Radnica
Súbor:Burg_Loewenstein_Turm_2_20070313.jpg|Veža Hradu Löwenstein
Súbor:Löwenstein Kirche.jpg|Evanjelický kostol
Súbor:Löwenstein - Bleichsee - Ansicht im Sommer von NO-Seite.jpg|Jazero Bleichsee
Súbor:BW-löwenstein-freihaus.jpg|Freihaus
Súbor:Stocksberg 2014 10 03.jpg|Kopec Stocksberg


## Iné projekty

## Referencie

## Zdroj
* 

## Externé odkazy
* Oficiálna stránka

Kategória:Mestá v Bádensku-Württembersku
Löwenstein

**Löwenstein** môže byť:
* mesto v Nemecku, pozri Löwenstein (mesto)
* priezvisko, pozri Löwenstein (priezvisko)
* niekoľko šľachtických rodov, pozri Löwenstein (rod)
* niekoľko hradov:
** hrad v meste Löwenstein, pozri Hrad Löwenstein (Württemberg)
** nemecký názov pre hrad na Slovensku, pozri Vršatec

## Pozri aj
* Loewenstein
* Lowenstein

Kategória:Rozlišovacie stránky – Miestopisný názov
Lowenstein

**Lowenstein** môže byť:

* americký politik (19291980), pozri Allard K. Lowenstein
* nemecko-americký psychiater (18891965), pozri Otto Löwenstein (lekár)
* nemecko-britský zoológ (18891965), pozri Otto Löwenstein (zoológ)

## Pozri aj
* Löwenstein
* Loewenstein

Kategória:Rozlišovacie stránky – Osobnosti
44. samostatná delostrelecká brigáda

**44. samostatná delostrelecká brigáda hajtmana Danyla Apostola** (ukrajinsky: 44-та окрема артилерійська бригада гетьмана Данила Апостола) je delostrelecká brigáda Ukrajinských ozbrojených síl so základňou v Ternopiľe. Nesie meno po hajtmanovi Danylovi Apostolovi. Brigáda bola sformovaná na počiatku ruskej agresie na jeseň 2014 roku.

## História
V roku 2012 na príkaz vtedajšieho prezidenta Ukrajiny Viktora Janukovyča bola rozpustená 11. delostrelecká brigáda, ktorá sídlila v Ternopiľe. Od vtedy apelovala rada Ternopiľskej oblasti ale aj jej obyvatelia na ukrajinskú vládu aby obnovila vojenskú jednotku v oblasti. To sa napokon stalo až po euromajdane v roku 2014, po ktorom bola 9. septembra vytvorená 44. samostatná delostrelecká brigáda. Neskôr v novembri už bola nasadená v bojoch na východe Ukrajiny.

30. septembra 2020 sa veliteľom 44. brigády stal Roman Dudčenko. 

2. februára 2021 vrchný veliteľ ozbrojených síl Ukrajiny generálplukovník Ruslan Chomčak schválil nový znak brigády, ktorý jej prináleží doteraz.

## Vybavenie
Medzi vybavenie 44. brigády patria 100mm protitankové kanóny T-12, 152mm húfnica 2A36 Giacint-B, 152mm ťažná húfnica 2A65 Msta-B a americké húfnice M777. 

## Referencie

Kategória:Ukrajinské vojenské jednotky
Kategória:Brigády (vojenské jednotky)
Boldigaň

**Boldigaň** () je vrch v pohorí Branisko. Leží nad Lačnovom, približne  juhozápadne od Lipian. 

## Poloha
Nachádza sa v severnej časti Braniska, v geomorfologickom podcelku Smrekovica. Leží v Prešovskom kraji, na hranici okresov Prešov a Levoča a zasahuje na katastrálne územie obce Lipovce a Vyšný Slavkov. Najbližšími sídlami sú severozápadne ležiaci Vyšný Slavkov, severovýchodne sa nachádza Lačnov a východne Šindliar a Lipovce.

## Opis
Boldigaň leží v severnej časti hlavného hrebeňa pohoria, medzi Kravcovou () a Lačnovským sedlom. Východným smerom sa nachádza Červená skala () a Suchý vrch (), južným Homôľka (), Kravcová a Nad Bučom (), západným dominuje Smrekovica () a severným Veľká skala (), Bučina () a Magura (). Západné svahy odvodňuje Antalov potok do rieky Torysa, voda z východnej časti odteká Kopytovským potokom do Svinky a Hornádu. V blízkosti vrcholu sa križujú značené turistické chodníky z Lačnovského sedla a Vyšného Slavkova. 

### Výhľady
Vrchol pokrýva lesný porast, ktorý neumožňuje rozhľad, no neďaleko sú menšie horské lúky s obmedzeným výhľadom. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Belianske Tatry, Levočské vrchy, Bachureň, Slanské vrchy, Šarišskú vrchovinu a Čiernu horu.

## Prístup
* po  modrej značke:
** od západu z Vyšného Slavkova
** od juhozápadu zo sedla Branisko cez rázc. Pod Kravcovou
** od východu z Lipoviec cez rázc. Pod Kravcovou
* po  zelenej značke:
** od severu z Lačnovského sedla
** od juhozápadu zo sedla Branisko cez rázc. Pod Kravcovou

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Levoča
Kategória:Lipovce
Kategória:Vyšný Slavkov
Perlovska reka

**Perlovska reka** () je rieka v západnom Bulharsku v Oblasti Sofia.

## Opis toku
Rieka vzniká v nadmorskej výške približne  sútokom niekoľkých potokov, ktoré pramenia v úpätí pohoria Vitoša vo vilovej zóne sofijskej štvrte Dragalevci. Neskôr sa do nej vlievajú ďalšie dve vitošské riekyDrenovička () a Vataška reka (). 

Následne Perlovska reka križuje kruhový obchvat Sofie a pokračuje smerom do centrálnej časti mesta najskôr paralelne s bulvárom *Bălgarija*, neskôr pretína park *[[Južen park (Sofia)|Južen park]]* (). V týchto častiach tečie rieka z veľkej časti pod zemou. Do rieky sa vlieva ďalší prítok, ktorým je Bojanska reka () a následne tečie Perlovska reka v centrálnej časti mesta odkryto, pričom kopíruje bulvár *Evlogi i Christo Georgievi*. Potom čo pretečie centrálnou časťou mesta rieka priberie jej najväčší prítok, rieku Vladajska reka.  

Vlieva sa do rieky Iskăr 1,2 kilometra severovýchodne od Obradovského monastiera v nadmorskej výške .

## Charakteristika
Je ľavým prítokom rieky Iskăr. Rieka je dlhá 31 kilometrov. Povodie rieky sa rozprestiera na rozlohe 257 km² a predstavuje tak 3% povodia rieky Iskăr. Jej najväčším prítokom je Vladajska reka.

Najväčší prietok má rieka v období od apríla do júna. Najmenej vody korytom rieky preteká v období od augusta do októbra.

Na teritóriu mesta Sofia je koryto rieky po celej dĺžke toku umelo korigované, pričom sčasti vedie pod zemou.

V centrálnej časti mesta je na rieke niekoľko mostov, z ktorých najvýznamnejšie sú Orlov most a Samokovski most.

## Galéria

PerlovskaRiver-Sofia001.jpg|Perlovska reka v centre Sofie
PerlovskaRiver-Sofia003.jpg|Perlovska reka v centre Sofie
София през зимата (Sofia in winter) - panoramio (1).jpg|Perlovska reka v zime
OrlovMost-Sofia04.jpg|Orlov most nad riekou Perlovska reka v centre Sofie
BASA-3K-7-328-47(1)-Views_from_New_and_Old_Sofia.jpg|starý kamenný Samokovski most nad riekou Perlovska reka v roku 1907


## Referencie

## Iné projekty

Kategória:Rieky v Bulharsku
Kategória:Sofia (oblasť)
Kategória:Rieky v Sofii
Kategória:Rieky vo Vitoši
Veľká skala (vrch v Branisku)

**Veľká skala** () je vrch v pohorí Branisko. Leží nad Vyšným Slavkovom, približne  juhozápadne od Lipian. 

## Poloha
Nachádza sa v severnej časti Braniska, v geomorfologickom podcelku Smrekovica. Leží v Prešovskom kraji, v okrese Levoča a na katastrálnom území obce Vyšný Slavkov. Najbližšími sídlami sú západne ležiaci Vyšný Slavkov, východným smerom sa nachádza Lačnov, Lipovce a Šindliar.

## Opis
Veľká skala leží v rázsoche, vybiehajúcej severozápadne z vrchu Boldigaň () v hlavnom hrebeni medzi Kravcovou () a Lačnovským sedlom. Severným smerom sa nachádza Adamova hora (), Bučina () a Magura (), východným Bučie (), Červená skala () a Suchý vrch (), južným Boldigaň, Homôľka (), Kravcová, Nad Bučom (), a Smrekovica () a západným Petruška (), Michalička () a Homôľka (). Masív leží v povodí rieky Torysa, kde vodu odvádza Antalov potok a jeho prítoky. Vrcholom vedie značený turistický chodník z Vyšného Slavkova. 

### Výhľady
Vrchol pokrýva lesný porast, ktorý neumožňuje rozhľad. Z lokalít s redšou vegetáciou je ojedinele možné pozorovať okolité vrcholy Braniska, pri priaznivých podmienkach tiež Belianske Tatry, Levočské vrchy, Bachureň a Slanské vrchy.

## Prístup
* po  modrej značke:
** od západu z Vyšného Slavkova
** od juhozápadu zo sedla Branisko cez rázc. Pod Kravcovou a Boldigaň
** od východu z Lipoviec cez rázc. Pod Kravcovou a Boldigaň
* po  zelenej značke od severu z Lačnovského sedla cez Boldigaň

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Kategória:Vyšný Slavkov
Suchý vrch (vrch v Branisku)

**Suchý vrch** () je vrch v pohorí Branisko. Leží nad Šindliarom, približne  juhozápadne od Lipian. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, v okrese Prešov a na katastrálnom území obce Lipovce. Najbližšími sídlami sú východne ležiace obce Šindliar a Lipovce, juhovýchodne sa nachádzajú Fričovce, severozápadne Vyšný Slavkov a severne Lačnov.

## Opis
Suchý vrch leží v rázsoche, ktorá vybieha východným smerom z vrchu Boldigaň () v hlavnom hrebeni, medzi Kravcovou () a Lačnovským sedlom. Východným smerom sa nachádza Kopytovská hora (), Galia (), Petrušova hora () a Mindžová (), severným Bučie (), Červená skala (), Magura () a Bučina (), západným Boldigaň, Kravcová, Smrekovica () a Nad Bučom () a južným Patria (), Homôľka () a Príkry hrb (). Oblasť odvodňuje Kopytovský potok, smerujúci do riečky Svinka v povodí Hornádu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Braniska, pri priaznivých podmienkach tiež susednú Bachureň a Slanské vrchy.

## Prístup
Na vrchol nevedie značený chodník, no južným úpätím vedie  modro značený chodník z Lipoviec do sedla Smrekovica. Východne prechádza  žlto značený chodník z Kopytovskej doliny do Lačnovského kaňonu.

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Lipovce
Cystationín

**Cystationín** je aminokyselina, ktorá vzniká ako medziprodukt v syntéze cysteínu. Umožňuje prenos tiolovej skupiny z homocysteínu na cysteín alebo naopak.

## Vznik
Cystationín vzniká v transsulfuračnej ceste, ktorá premieňa homocysteín na cystationín. V tejto dráhe dochádza k spojeniu homocysteínu a serínu pomocou cystationín-β-syntázy. Cystationín sa potom štiepi na α-ketobutyrát a cysteín pôsobením cystationín-γ-lyázy. Takto prebieha prenos tiolovej skupiny u ľudí a zvierat. 

Celý proces môže prebiehať i opačným smerom. Cystationín môže vznikať opačným procesom, a to spojením cysteínu s aktivovaným homoserínom. Túto reakciu katalyzuje cystationín-γ-syntáza. Cystationín sa potom rozkladá na homocysteín, pyruvát a amoniak pôsobením cystationín-β-lyázy. Týmto spôsobom prebieha transsulfurácia u rastlín a kvasiniek.

## Metabolické premeny
Cystationín môže byť spracovávaný enzýmami cystationín-γ-lyázou, cysteíndioxygenázou a sulfinoalaníndekarboxylázou, čím z neho vzniká hypotaurín a taurín.

Cysteín, ktorý vzniká pôsobením cystationín-γ-lyázy na cystationín, potom môže byť využitý i enzýmom glutamát-cysteínligázou a glutatiónsyntetázou, čím z neho vzniká glutatión.

## Patológia
Nadbytok cystationínu v moči sa nazýva cystationínúria. Cystationínúria vzniká nedostatočnou aktivitou cystationín-γ-lyázy, čím dochádza k hromadeniu cystationínu v plazme.

## Referencie


## Zdroj

Kategória:Aminokyseliny
Kategória:Organické zlúčeniny síry
Malachit (rozlišovacia stránka)

**Malachit** môže byť:
* minerál, chemicky dihydroxid-uhličitan meďnatý - Cu2CO3(OH)2, pozri malachit

;Zbrane, lode
* britská pobrežná loď, ktorá bola potopená v Lamanšskom prielive v roku 1914, pozri SS Malachite (1902)
* talianska ponorka triedy Perla z obdobia druhej svetovej vojny, pozri Malachite (ponorka)
* sovietska protitanková raketa SS-N-9 Siren alebo 4K85, pozri P-120 Malachit
* ruský prenosný systém riadenia paľby, pozri Malachit (systém riadenia paľby)
* ruský modulárny komplex reaktívneho pancierovania štvrtej generácie (používaný napr. na vozidlách platformy Armata), pozri Malachit (reaktívne pancierovanie)

;Iné
* kráter na planétke 2867 Šteins

## Pozri aj
* Malachitová zeleň
Nohavica (Západné Tatry)

**Nohavica** () je vrch v hlavnom hrebeni Západných Tatier. Leží v závere Žiarskej doliny nad obcou Žiar, približne  severovýchodne od Liptovského Mikuláša.

## Poloha
Nachádza sa v západnej časti Tatier, v geomorfologickom podcelku Západné Tatry a v ich časti Roháče, okrajovo i Liptovské Tatry. Leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Žiar a Zuberec. Najbližšími sídlami sú južným smerom situovaná Pribylina, Konská, Jakubovany a Žiar, severozápadne leží Zuberec a severne Oravice. Vrch sa nachádza v Tatranskom národnom parku a severná časť zasahuje do národnej prírodnej rezervácie Roháčske plesá. Hrebeňom vedie hranica medzi Oravou a Liptovom.

## Opis
Nohavica leží v hlavnom hrebeni Západných Tatier, nad Smutným sedlom, medzi vrchmi Tri kopy () a Plačlivé (). Južné svahy klesajú do Žiarskej doliny v Liptove, severné do Smutnej doliny na Orave. Voda z južne orientovaných svahov hrebeňa odteká Smrečiankou do Váhu, zo severných častí ju odvádza Studený potok do rieky Orava. Do západne ležiaceho Smutného sedla vedú značené chodníky od Ťatliakovej chaty v Roháčskej doline na severe i od Žiarskej chaty v juhozápadne situovanej Žiarskej doline. Vrcholom prechádza značený turistický chodník.

Západným smerom leží Predná Spálená (), Spálená (), Tri kopy (), Hrubá kopa (), Baníkov (), Príslop (), Jalovecká kopa (), Ráztoka () a Široká (), južným Solisko (), Baranec (), Malý Baranec () a Smrek (), východným Nižná Magura (), Ostredok (), Vyšná Magura (), Jakubina (), Hrubý vrch (), sedlom oddelené Plačlivé (), Ostrý Roháč () a Volovec () a severným Rákoň (), Lúčna (), Predná Zábrať (), Osobitá () a Predný Salatín (). 

### Výhľady
Skalnatý vrchol umožňuje kruhový rozhľad. Viditeľné sú okolité vrcholy Západných Tatier a blízke doliny, pri vhodných podmienkach možno pozorovať aj Oravské Beskydy, Veľkú Fatru, Nízke Tatry a pohoria v priľahlej časti južného Poľska.

## Prístup
* po  červeno značenej turistickej hrebeňovke:
** od západu z Baníkova () cez Smutné sedlo 
** od východu z Volovca cez Jamnícke sedlo a Plačlivé
* po  žltej značke z rázc. Žiarska dolina, ústie cez Baranec a Plačlivé
* po  modrej značke cez Smutné sedlo:
** od severu od Ťatliakovej chaty
** od juhozápadu z rázc. Žiarska dolina, ústie cez Žiarsku dolinu 

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape
* Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Dvojtisícovky na Slovensku
Kategória:Vrchy v okrese Tvrdošín
Kategória:Vrchy v okrese Liptovský Mikuláš
Kategória:Žiar (okres Liptovský Mikuláš)
Kategória:Zuberec
Atomoxetín

**Atomoxetín**, predávaný napríklad pod názvom **Strattera**, je liečivo, ktoré sa používa na liečbu ADHD. Môže sa používať osamote alebo s psychostimulantmi. Takisto sa používa na zlepšenie kognitívnych schopností na zlepšenie bdelosti, pozornosti a pamäte. Použitie atomoxetínu sa odporúča pre osoby, ktoré sú staršie ako 6 rokov. Atomoxetín sa podáva perorálne. Pre použitie v USA bol povolený v roku 2002. V roku 2020 to bol 287. najčastejšie predpisovaný liek v USA a bol predpísaný viac ako miliónkrát.

Medzi bežné vedľajšie účinky atomoxetínu patrí bolesť brucha, strata chuti do jedla, nevoľnosť, únava a závraty. Medzi závažné vedľajšie účinky patrí angioedém, problémy s pečeňou, mŕtvica, psychóza, problémy so srdcom, agresia a samovražda. Atomoxetín nesmú uživať pacienti so závažnými kardiovaskulárnymi alebo cerebrovaskulárnymi poruchami. Neexistuje dostatok dát o jeho bezpečnosti počas tehotenstva – podľa údajov z roku 2019 nie je jasné, či je bezpečný počas tehostenstva a dojčenia.

Atomoxetín spomaľuje spätné vychytávanie noradrenalínu a predpokladá sa, že pôsobí zvyšovaním hladiny noradrenalínu a dopamínu v mozgu.

## Referencie

## Zdroj

Kategória:Nootropiká
Kategória:Fenoly
Kategória:Étery
Kategória:Amíny
Kategória:Liečivá
Evan Peters

**Evan Peters** (; * 20. január 1987, St. Louis, Missouri, USA) je americký herec, známy z televízneho seriálu *[[American Horror Story]]* (2011 - 2022). 

## Detstvo a mladosť
Peterson sa narodil v St. Louis v štáte Missouri a vyrastal na predmestí Ballwin. Bol vychovávaný v katolíckej viere a navštevoval aj katolícku školu. Má staršieho brata Andrewa a staršiu nevlastnú sestru z otcovej strany Michelle.

V roku 2001 sa Peters s rodinou presťahoval do Grand Blanc v štáte Michigan, kde sa venoval modelingu a navštevoval miestne hodiny herectva. Ako pätnásťročný sa presťahoval so svojou matkou do Los Angeles, aby sa venoval svojej hereckej kariére.

## Kariéra
Jeho prvá herecká rola, bola vo filme *Ako ostrihať Adama*, z roku 2004. Hral tiež vo viacerých vedľajších televíznych úlohách. V roku 2011 bol obsadený do televízneho seriálu, *[[American Horror Story]]*. Vďaka rolám v televíznom seriály, získal Peterson značný úspech. V prvej sérii, stvárnila Tatea Langdona, v druhej sérii stvárnil rolu Kita Walkera, muža neprávom obvineného zo zabitia svojej manželky; táto rola mu vyniesla nomináciu na Satellite Award za najlepšieho herca vo vedľajšej úlohe – seriál, miniséria alebo televízny film.

V roku 2013 si Peters zahral v nezávislom komediálnom filme *Adult World* po boku Johna Cusacka a Emmy Roberts. V roku 2018 sa objavil v televíznom seriály *Pose*, ktorý tiež režírovali Brad Falchuk a Ryan Murphy.

Stvárnila jednu z vedľajších úloh v televíznom seriály *[[WandaVision]]*, z roku 2021. V rovnakom roku, hral aj v televíznom seriály v *Mare z Easttownu*, kde za svoj herecký výkon, získal ocenenie Emmy Award. V roku 2022 Peters stvárnil sériového vraha Jeffreyho Dahmera v minisérii Netflix, ktorú vytvoril Ryan Murphy, *Dahmer – Monster: Príbeh Jeffreyho Dahmera*.

## Súkromný život
V roku 2012 Peters začal chodiť s herečkou Emmou Roberts, s ktorou sa zoznámil na nakrúcaní filmu *Adult World*. V marci 2014 oznámili, že boli zasnúbení a v marci 2019 sa rozišli.

## Externé odkazy
* 
* 

## Zdroj
 

Kategória:Filmoví herci USA
Kategória:Televízni herci USA
Kategória:Držitelia ceny Emmy
Kategória:Držitelia ceny Satellite Award
Kategória:Osobnosti zo St. Louis
Ariane 6

**Ariane 6** je nosná raketa, vyvinutá v rámci vesmírneho programu Európskej vesmírnej agentúry (ESA) ako ďalšia generácia rodiny nosných rakiet Ariane. Predstavuje evolučného nástupcu rakety Ariane 5, prevádzkovanej od roku 1996.

Deklarovanou motiváciou pre vývoj Ariane 6 bolo zníženie nákladov na polovicu (oproti Ariane 5) a zvýšenie kadencie štartov (zo 67 na 11 ročne). Finálny návrh rakety bol zo strany ESA vybraný v decembri 2014 a zahŕňa kombinovaný prvý stupeň s motorom na kvapalné palivá a dvoma (A62) alebo štyrmi (A64) pomocnými blokmi na tuhé palivá (druhou alternatívou bola raketa s prvým stupňom kompletne na tuhé palivá).

Výroba úvodnej 14-kusovej série nosičov bola spustená v roku 2019, inauguračný let, pôvodne plánovaný na rok 2020, bol po sérii odkladov zrealizovaný 9. júla 2024 s vynáškou balastnej záťaže a cubesatov. Inauguračný let ťažkého variantu (A64) sa uskutočnil 12. februára 2026 s vynáškou 32 satelitov internetovej konštelácie Amazon Leo na nízku obežnú dráhu.

S raketami Ariane 6 sa uvažuje okrem iného aj v európskom programe výskumu a využívania Mesiaca.

## Inauguračný let
Na svoj inauguračný let raketa odštartovala z kozmodrómu Kourou vo Francúzskej Guyane 9. júla 2024 o 19:01 UTC (21:01 SELČ).

Druhý stupeň rakety úspešne dosiahol plánovanú nízku obežnú dráhu vo výške približne 600 km a v 65. minúte letu vypustil deväť cubesatov. Plánovaný deorbitačný zážih druhého stupňa a vypustenie návratových puzdier však nebolo zrealizované pre problém s jednou z napájacích jednotiek.

Možnosť bezplatného vynesenia nákladu v rámci tohto inauguračného letu získalo aj Slovensko, Ministerstvom školstva bol oslovený tím, stojaci za družicou GRBAlpha, ktorý príležitosť využil na prípravu jej nasledovníka, 2U cubesatu GRBBeta. Po vypustení cubesatov bolo potvrdené úspešné nadviazanie rádiového kontaktu s družicou.

## Referencie

## Iné projekty

## Externé odkazy
* Ariane 6 na webe ESA
* 

Kategória:Nosné rakety ESA
Polyfenol

**Polyfenol** je skupina chemických zlúčenín obsiahnutých v rastlinách. Sú charakterizované prítomnosťou viac ako jednej fenolovej jednotky alebo stavebného bloku v molekule. Polyfenol sa všeobecne delí na hydrolyzovateľné taníny (estery kyseliny gallovej a glukózy alebo iných cukrov) a fenylpropanoidy, napríklad lignany, flavonoidy a kondenzované taníny.

## Klasifikácia a nomenklatúra
Delenie polyfenolov na taníny, lignany a flavonoidy je odvodené od variantov jednoduchej polyfenolickej jednotky vychádzajúcich zo šikimátovej metabolickej dráhy sekundárneho metabolizmu rastlín a z klasického delenia založeného na relatívnom význame jednotlivých základných komponentov pre rôzne študované oblasti. Chémia tanínov vychádza z významu kyseliny trieslovej pre kožiarsky priemysel. Ligniny sú späté s chémiou pôdy a rastlinných štruktúr. Flavonoidy sa zaoberá chémia sekundárnych rastlinných metabolitov pre obranu rastlín a chémia farieb kvetov (napr. antokyanínov).

Najviac a najlepšie študovanými polyfenolmi sú flavonoidy, medzi ktoré patria tisíce zlúčenín, okrem iného flavonoly, flavóny, katechíny, flavanóny, antokyanidíny a izoflavonoidy  .

Najhojnejšie sa vyskytujúcimi polyfenolmi sú kondenzované taníny, obsiahnuté prakticky vo všetkých skupinách rastlín a tvoriace až 50 % suchej hmotnosti listov. Po celom svete prebehla na nutrične chudobných kyslých pôdach konvergenčná evolúcia rastlinných komunít bohatých na taníny. Taníny boli považované za súčasť obrany rastlín proti bylinožravcom, avšak čoraz viac ekológov teraz poznáva ich význam pre riadenie procesov rozkladu a dusíkového obehu. S rastúcimi obavami z globálneho otepľovania je veľký záujem lepšie pochopiť úlohu polyfenolov ako regulátorov obehu uhlíka, najmä v severných boreálnych lesoch.

Polyfenol sa klasifikuje aj podľa typu a počtu prítomných fenolických subkomponentov. V danom polyfenole môže byť obsiahnutá viac ako jedna subkomponenta.

Fenolické jednotky môžu byť často esterifikované alebo metylované. Možno ich nájsť v dimerizovanom alebo polymerizovanom stave, kedy vzniká nová trieda polyfenolov. Napríklad kyselina ellagová je dimér kyseliny gallovej a tvorí triedu ellagotanínov. Podobne sa katechín a gallokatechín môžu kombinovať a tvoriť červenú zlúčeninu teaflavín, týmto procesom vzniká aj rozsiahla trieda tearubigínov v čaji.

## Výskyt v potravinách
Medzi významné zdroje polyfenolov patria bobuľoviny, čaj, pivo, hrozno (tiež víno ako nápoj), olivový olej, kakao/čokoláda, káva, vlašské orechy, arašidy, borojo, granátové jablko, cezmína paraguajská a ďalšie ovocie a zelenina.

## Referencie

## Iný projekt

## Externý odkaz
Wine polyphenols vary with age and variety

## Zdroj

Kategória:Toxikológia
Kategória:Antioxidanty
Kategória:Fytochemikálie
Kategória:Fenoly
Kategória:Polyfenoly
Newcastle (Nový Južný Wales)

thumb|Newcastle
**Newcastle** je mesto v štáte Nový Južný Wales v Austrálii. Nachádza sa 116 km severne od Sydney. V roku 2021 mala metropolitná oblasť Greater Newcastle 682 465 obyvateľov a samotné mesto malo 453 515 obyvateľov. To z neho robí druhé najľudnatejšie mesto v Novom Južnom Walese a šieste alebo siedme najľudnatejšie mesto Austrálie.

## Reference

## Iné projekty

Kategória:Mestá v Novom Južnom Walese
Červená skala (vrch v Branisku)

**Červená skala** () je vrch v pohorí Branisko. Leží nad Lačnovom, približne  juhozápadne od Lipian. 

## Poloha
Nachádza sa na severovýchodnom okraji Braniska, v geomorfologickom podcelku Smrekovica. Leží v Prešovskom kraji, v okrese Prešov a na katastrálnom území obce Lipovce. Najbližšími sídlami sú severne situovaný Lačnov, východným smerom ležiace Lipovce, juhovýchodným Šindliar a západným obec Vyšný Slavkov.

## Opis
Červená skala leží v rázsoche, ktorá vybieha južným smerom z vrchu Magura (), patriaceho však už do pohoria Bachureň. Hrebeň s masívom od zvyšku Braniska oddeľuje Kopytovská dolina. Východným smerom leží vrch Bučie (), Mindžová () a Petrušova hora (), južným Príkry hrb (), Suchý vrch () a Homôľka (), západným Kravcová (), Boldigaň () a Veľká skala () a severným Bučina (), Magura () a Bachureň (). Západnú časť hrebeňa odvodňuje Kopytovský potok, východnú jeho prítok Kamenný potok, smerujúce do riečky Svinka v povodí Hornádu. Na vrchol nevedie značený turistický chodník. Východné svahy patria do NPR Kamenná Baba. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Braniska, pri priaznivých podmienkach tiež susednú Bachureň, Slanské vrchy, Čiernu horu a Volovské vrchy.

## Prístup
Na vrchol nevedie značená trasa, no južným úbočím vedie  žlto značený chodník z Kopytovskej doliny do Lačnovského kaňonu a východným úpätím  červeno značený chodník z Lipoviec cez Lačnov do Lačnovského sedla.

## Referencie

## Pozri aj
* Kamenná Baba
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Lipovce
Depo Krasňany

**Depo Krasňany** je depo v Bratislave, v mestskej časti Rača, v lokalite Krasňany, ktorú prevádzkuje DPB. Depo je 1. prevádzky - divízie Elektrobusy (1DPA; všetky autobusy (okrem elektrobusov) boli premiestnené do Depa Trnávka) a 2. prevádzky - divízie Električky (2DPE). Z depa sú vypravované električkové a autobusové linky, pričom na autobusové sú nasadzované len elektrobusy typu SOR EBN 8 a SOR NS 12.

Vypravované linky (07.2025):
* električkové linky  

## Vozidlový park
Vo vozidlovom parku Vozovne Krasňany sa nachádzajú 3 typy električiek a dva typy elektrobusov, ktoré denne vypravuje:

* ČKD Tatra T6A5
* Škoda 29 T
* Škoda 30 T
* SOR EBN 8
* SOR NS 12 Electric
* Otokar e-Kent C 12

## Rekonštrukcia
Depo Krasňany prešlo v rokoch 2023 – 2025 rozsiahlym technickým a environmentálnym modernizačným zásahom, ktorý zásadne zvýšil jeho kapacitu, ekologickosť aj technické možnosti. Počas rekonštrukcie bolo depo úplne mimo prevádzky a všetky vozidlá boli deponované v Depe Jurajov dvor.

### Technické zmeny a rozšírenie

* Koľajisko bolo kompletne prebudované, s celkovou dĺžkou 4 200 m a 56 výhybkami vyrobenými na mieru.
* Haly pre údržbu a odstavenie vozidiel boli predĺžené a rozšírené, celková plocha zastrešenia dosahuje 15 000 m², oceľové strešné konštrukcie vážia približne 740 t.
* Rekonštruovali sa plášte budov, strechy, interiéry, technologické vybavenie, brány i revízne kanály. Haly umožňujú servis nízkopodlažných električiek vrátane troch predĺžených stojísk (≥ 49 m). Odstavná kapacita sa zvýšila z pôvodných 109,25 m na minimálne 120,20 m, a to na 12 koľajách.
* Bola zriadená moderná umývacia linka pre električky a elektrobusy s čističkou odpadových vôd, čo umožňuje recykláciu vody.
* Depo je pripravené na električky do dĺžky až 50 m a disponuje automatizovaným systémom stavania vlakovej cesty.

### Ekologické a komfortné inovácie

* Areál využíva zelené strechy a vsakovacie boxy na zadržiavanie dažďovej vody.
* Nasadené boli úsporné technológie vrátane LED osvetlenia, sendvičových panelov, izolačných trojskiel a infra ohrievačov.

## Dopravné spojenie

## Referencie

Kategória:Doprava v Bratislave
Kategória:Rača (mestská časť)
Kategória:Vozovne na Slovensku
Vyhliadková veža na Devínskej Kobyle

**Vyhliadková veža na Devínskej Kobyle** je rozhľadňa, ktorá sa nachádza na rovnomennom vrchu v mestskej časti Devínska Nová Ves v Bratislave.

## Parametre veže
Vežu tvorí 21,26 metrov vysoká priestorová oceľová konštrukcia, ktorá má konzolové vyloženia troch vyhliadkových terás vo výške ,  a . Hmotnosť konštrukcie je  a počet schodov 112. Projekt z dielne spoločnosti Architekti Šebo Lichý realizoval Ingsteel a investorom bola mestská časť Devínska Nová Ves.

Pri vhodných podmienkach je z veže možné vidieť napríklad vrch Záruby, Zobor, Pálavské vrchy aj Schneeberg, mesto Stupava, Senec, Hainburg, Marchegg, Wolfsthal no aj Viedeň, Trojmedzie (SK, AT, HU), Neziderské jazero, Letisko M. R. Štefánika aj Schwechat, Slavín, Bratislavský hrad, hrad Devín, Pajštún, Schloss Hof, Carnuntum a iné.

## Dopravné spojenie
Z Devínskej Novej Vsi:

Z Devína:

Z Dúbravky:

## Galéria

Súbor:Vyhliadková veža na Devínskej Kobyle - Devín.jpg|Pohľad na Devín
Súbor:Vyhliadková veža na Devínskej Kobyle - Devínska Nová Ves & Záhorská Bystrica.jpg|Pohľad na Devínsku Nová Ves a Záhorskú Bystricu
Súbor:Vyhliadková veža na Devínskej Kobyle - Dúbravka.jpg|Pohľad na Dúbravku
Súbor:Vyhliadková veža na Devínskej Kobyle - informačná tabula 1.jpg|Informačná tabuľa na Devínskej Kobyle
Súbor:Vyhliadková veža na Devínskej Kobyle - informačná tabula 2.jpg|Informačná tabuľa na Devínskej Kobyle


## Referencie

## Iné projekty

Kategória:Stavby v Bratislave
Kategória:Rozhľadne na Slovensku
Kategória:Devínska Nová Ves
Their Satanic Majesties Request

**Their Satanic Majesties Request** je šiesty britský a ôsmy americký štúdiový album britskej rockovej skupiny the Rolling Stones vydaný 8. decembra 1967.

Album znamenal úplné odbočenie od klasického blues rockového štýlu, ktorým bola kapela dovtedy známa. Žánrovo spadá pod psychedelickú hudbu a popri nahrávaní skupina experimentovala s rôznymi vtedy nezvyčajnými hudobnými nástrojmi ako mellotron alebo theremin. Použité boli tiež rôzne ázijské a africké nástroje. 

Od kritikov dostal *Their Satanic Majesties Request* zmiešané hodnotenia. Mnoho z nich ho pokladalo iba za horšiu kópiu albumu *[[Sgt. Pepper's Lonely Hearts Club Band]]* od kapely Beatles, ktorý bol vydaný v júni rovnakého roku, no s postupom času naň začali byť kritici menej prísni. Spevák kapely Mick Jagger a gitarista Keith Richards sa o albume zvyknú vyjadrovať negatívne a pokladajú ho za jeden zo svojich slabších momentov.

## Zoznam skladieb

Autormi všetkých skladieb sú Mick Jagger a Keith Richards okrem *[[In Another Land]]*, ktorej autorom je Bill Wyman.

## Výroba albumu
;The Rolling Stones
* Mick Jagger – spev a vokály, rumbové gule, tamburína 
* Keith Richards – elektrická gitara, akustická gitara, basová gitara, sprievodné vokály
* Brian Jones – mellotron, flauta, saxofón, vibrafón, organ, drumbľa, harmonika
* Bill Wyman – basová gitara, organ, spev 
* Charlie Watts – bicie, tabla
;hostia
* Nicky Hopkins – klavír , organ , čembalo 
* John Paul Jones – aranžmány sláčikových nástrojov 
* Ronnie Lane – vokály 
* Steve Marriott – vokály 
* Eddie Kramer – perkusie 

## Referencie

Kategória:Albumy The Rolling Stones
Kategória:Hudobné albumy z 1967
43. samostatná delostrelecká brigáda

**43. samostatná delostrelecká brigáda hajtmana Tarasa Triasyla** (ukrajinsky: 43-тя окрема артилерійська бригада гетьмана Тараса Трясила) je delostrelecká brigáda Ukrajinských ozbrojených síl so základňou v malej ukrajinskej obci Divyčky v Kyjevskej oblasti. Nesie meno po hajtmanovi Tarasovi Triasylovi. Brigáda bola sformovaná na počiatku kofliktu na východe Ukrajiny na jeseň 2014 roku.

## História
náhľad|vľavo|325px|2S7 Pion ťahaný KrAZ-6446 na vojenskej prehliadke v Kyjeve 2018.
V októbri 2017 bol za veliteľa 43. brigády vymenovaný plukovník Oleh Dorochov, ktorý do vtedy pôsobil ako zástupca veliteľa v 44. samostatnej delostreleckej brigáde.

14. októbra 2020 prezident Ukrajiny Volodymyr Zelenskyj udelil 43. samostatnej delostreleckej brigáde čestný názov po hajtmanovi Tarasovi Triasylovi.

Od roku 2020 je veliteľom brigády Oleh Ševčuk, ktorý bol prezidentom Ukrajiny vyznamenaný Radom Bohdana Chmelnického III. stupňa v apríli 2022.

## Vybavenie
Vybavenie 43. brigády sa odlišuje od iných brigád svojou špecializáciou na ťažkú techniku. Vybavenie brigády z veľkej časti tvoria 203 mm samohybné húfnice 2S7 Pion, ktorými disponujú všetky 4 divizióny/prápory tejto brigády.

## Referencie

Kategória:Ukrajinské vojenské jednotky
Kategória:Brigády (vojenské jednotky)
Peter Martinček

**Peter Martinček** môže byť:

* skladateľ, pozri Peter Martinček (skladateľ)
* herec, pozri Peter Martinček (herec)

Martinček, Peter
Otto Hirschfeld

**Otto Hirschfeld**
* nemecký historik antických dejín (18431922), pozri Otto Hirschfeld (historik)
* austrálsky lekár a univerzitný funkcionár (18981957), pozri Otto Hirschfeld (lekár)

## Referencie

Hirschfeld, Otto
Suchý hrb

**Suchý hrb** () je vrch v pohorí Branisko. Leží nad Dúbravou, približne  východne od Spišského Podhradia. 

## Poloha
Nachádza sa v strednej časti Braniska, v geomorfologickom podcelku Sľubica. Leží v Prešovskom kraji, v okrese Levoča a na katastrálnom území obce Dúbrava. Najbližším sídlom je na západnom úpätí situovaná obec Dúbrava, severozápadne ležia Harakovce a Korytné, východným smerom Široké a Víťaz a juhozápadným Vojkovce a Slatvina.

## Opis
Suchý hrb leží v hlavnom hrebeni, vedúcom zo sedla Branisko južným smerom na Sľubicu (). Severne sa nachádza sedlom Humence oddelený vrch Rajtopíky (), no tiež Rudník (), Patria () a Zvolanská (), východne leží Brezová (), južným smerom Zadný Moravec (), Sľubica () a Turnisko () a západným Kozia hora (), Dreveník (), Spišský hradný vrch () so Spišským hradom a Chochol (). Masív patrí do povodia rieky Hornád, kde vodu odvádza zo severovýchodnej časti riečka Svinka a zo západnej Žehrica a potok Oľšavec. Na vrchol nevedie značený turistický chodník. 

### Výhľady
Vrchol pokrýva súvislý, miestami však riedky lesný porast, ktorý umožňuje obmedzený rozhľad. Z vhodných lokalít je tak možné pozorovať Hornádsku kotlinu, no najmä okolité vrcholy Braniska, pri priaznivých podmienkach tiež Volovské vrchy, Slovenský raj, východnú časť Nízkych Tatier, Vysoké a Belianske Tatry, Levočské vrchy, Čergov, Šarišskú vrchovinu a Čiernu horu.

## Prístup
Na vrchol nevedie značená turistická trasa, no východným úbočím prechádza traverzom  zeleno značená trasa z priesmyku Branisko južným smerom na Sľubicu. V blízkom sedle Humence sa na túto trasu pripája aj  modrá značka z Dúbravy.

* po  zelenej značke traverzom:
** od severu z priesmyku Branisko cez Rajtopíky () a sedlo Humence
** od juhu z Vojkoviec cez Sľubicu
* po  modrej značke z Dúbravy cez sedlo Humence
* po  žltej značke zo Slatviny cez Sľubicu

## Referencie

## Pozri aj
* Sľubica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Kategória:Dúbrava (okres Levoča)
Čierna ovca, biela vrana

***Čierna ovca, biela vrana*** je štúdiový album slovenského speváka Pavla Hammela a skupiny Prúdy. Tento album vydalo v roku 1985 hudobné vydavateľstvo Opus. Autorom textov všetkých piesní na albume je Boris Filan, autormi hudby sú: Pavol Hammel, Ján Lauko a Martin Karvaš. V tejto novej verzii skupiny Prúdy ako gitarista s kapelou spolupracoval Andrej Šeban a na klávesové nástroje okrem Jána Lauka hral aj Martin Karvaš. Medzi známejšie nahrávky patria: „Dievčenské denníky“, „Papierové lásky“, či pocta režisérovi Jánovi Roháčovi s názvom „Správny chlap“.

## Zoznam skladieb

## Výroba albumu
;skupina Prúdy
* Pavol Hammel – spev, akustická gitara
* Ivan Jombík – bicie nástroje
* Oldřich Petráš – bicie nástroje
* Andrej Šeban – gitara
* Ján Lauko – klavír, syntetizátor
* Martin Karvaš – klavír, syntetizátor, vokály
* Pavol Habera – vokály
;Produkcia
* Milan Vašica – zodpovedný redaktor
* Ján Lauko – hudobná réžia
* Ing. Juraj Filo – zvuková réžia
* Michaela Kordová–Šimková – dizajn

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Hudobné albumy z 1985
Styppax

náhľad|Splanchnoptés, rímska mramorová kópia nájdená v blízkosti chrámu Dia Olympského v Athénách (zv. Olympieion), Národné archeologické múzeum v Aténach, č. 248
**Styppax** () bol grécky sochár v 5. stor. pred Kr.

Styppax bol sochár (bronziar) z ostrova Cyprus, ktorý emigroval do Atén pravdepodobne po vojne Aténčanov s Peržanmi na Cypre v rokoch 450/49 pred Kr. Podľa Plínia bol autorom bronzovej votívnej sochy mladého muža zv. *Splanchnoptés*, zobrazeného ako opeká „vnútornosti“ (*σπλάγχνα – splanchna, doslova vnútornosti*) obetného zvieraťa, postavenej pri svätyni Minervy (Atény) na aténskej Akropole. Plínius zaznamenal, že túto sochu venoval aténsky politik Perikles ako votívny dar bohyni Aténe, za to, že mu vo sne poradila, ako uzdraviť jeho obľúbeného otroka, ktorý sa počas výstavby chrámu (zrejme Parthenónu) na akropole, po páde z výšky vážne zranil.

Plutarchos o tom uvádza: „*Jeden z jeho umelcov, najaktívnejší a najhorlivejší zo všetkých, stratil pôdu pod nohami a spadol z veľkej výšky a ležal v žalostnej situácii, z ktorej lekári zúfali. Perikles bol z toho veľmi sklamaný, ale bohyňa (Aténa) sa mu zjavila vo sne a predpísala mu liečebný postup, ako muža rýchlo a ľahko vyliečiť. Na pamiatku toho dal postaviť bronzovú sochu pre Aténu Hygieiu na akropole pri jej oltári, ktorá tam, ako sa hovorí, stála predtým.*“ 

Vlysy a štíty Parthenónu boli dokončené okolo roku 438 pred Kr.. Táto socha bola preto zhotovená pravdepodobne po tomto roku. Námet sochy mladého muža, ktorý prichádza na obetu a rozdúchava oheň, sa zdá byť blízky výtvorom Lykia, syna sochára Myróna. Styppax bol teda pravdepodobne sochár blízky prostrediu Myróna (je možné, že sa učil v jeho dielni).

## Referencie a bibliografia

 
## Iné projekty

 
Kategória:Sochári starovekého Grécka
Verejná lyrika

***Verejná lyrika*** je štúdiový album slovenského speváka Pavla Hammela a skupiny Prúdy. Tento album vydalo v roku 1987 hudobné vydavateľstvo Opus. 

Autorom textov všetkých piesní na albume je Boris Filan, autormi hudby sú: Pavol Hammel, Ján Lauko a Martin Karvaš. Aj v tejto skupine Prúdy s kapelou spolupracoval Andrej Šeban, klávesové nástroje okrem Jána Lauka a Martina Karvaša nahrával aj Svaťo Juřík. Medzi známejšie nahrávky patria: „Najlepšie dievča na svete“, „Zbierka bývalých lások“, či pieseň „Žijem rád“.

## Zoznam skladieb

## Výroba albumu
;skupina Prúdy
* Pavol Hammel – spev, akustická gitara
* Andrej Šeban – gitara
* Ján Lauko – klávesové nástroje (1, 5, 7, 8)
* Martin Karvaš – klávesové nástroje (2, 3, 6, 7, 10 – 12)
* Svaťo Juřík – klávesové nástroje (1, 4, 5, 8)
* Anton Jaro – basová gitara
* Dušan Hájek – bicie nástroje
* Jaroslav Rozsíval – perkusie
* Vokálna skupina Vivat – Jozef Paulini, Ján Lehotský, Pavol Habera, Soňa Horňáková
;Produkcia
* Štefan Danko – zodpovedný redaktor
* Ing. Juraj Filo – zvuková réžia
* Fedor Frešo, Ján Lauko – hudobná réžia
* Michal Ivanický, Rastislav Martinický – technická spolupráca
* Michaela Kordová–Šimková – dizajn

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Hudobné albumy z 1987
Hydroxyškoricová kyselina

**Hydroxyškoricová kyselina** (**hydroxycinnamatová**) je skupina aromatických karboxylových kyselín patriacich medzi fenylpropanoidy, ktoré majú kostru C6–C3. Ide o hydroxyderiváty kyseliny škoricovej.

## Príklady
Ku kyselinám, ktoré vznikajú ako fytochemikálie v rastlinách, a môžu sa preto vyskytovať v potravinách, patrí napríklad:

* Kyselina α-kyano-4-hydroxyškoricová
* Kyselina kávová – vyskytuje se v lopuchu, hlohu, artyčoku, hruškách, bazalke, tymiánu, oreganu a jablkách
* Kyselina cichorová
* Kyselina škoricová – aloe
* Kyselina chlorogenová – v echinacee, jahodách, ananáse, káve, slnečnici, čučoriedkach
* Diferulové kyseliny
* Kyselina kumarová
* Kyselina ferulová (kyselina 3-metoxy-4-hydroxyškoricová) – ovos, ryža, artičoky, pomaranč, ananás, jablko, arašidy
* Kyselina sinapínová (kyselina 3,5-dimetoxy-4-hydroxyškoricová alebo kyselina sinapová)

### Hydroxycinnamoylvínne kyseliny
* Kyselina kaftárová – hrozno a víno, hlavne ''trans'' izomér
* Kyselina kutarová – hrozno a víno, *trans* aj *cis* izoméry
* Kyselina fertarová – hrozno a víno, hlavne *trans* izomér

## Referencie

## Iný projekt

## Zdroj
Všetko je inak

***Všetko je inak*** je štúdiový album, ktorý je výsledkom slovenského speváka Pavla Hammela, hráča na klávesové nástroje, Mariána Vargu a textára Kamila Peteraja. Tento album vydalo v roku 1989 hudobné vydavateľstvo Opus.

## Zoznam skladieb

## Výroba albumu
* Pavol Hammel – spev, akustická gitara
* Marián Varga – klávesové nástroje, klavír
* Ján Lauko – klávesové nástroje (5)
* Martin Karvaš – klávesové nástroje (8)
* Laco Lučenič – basová gitara (1, 7), elektrická gitara (1, 3 – 5, 7, 8)
* Fedor Frešo – basová gitara (1, 3, 4)
* Dušan Hájek – bicie nástroje (5, 7, 8)
* Pavol Kozma – bicie nástroje (1, 3, 4)
;Produkcia
* Jozef Krajčovič – zvuková réžia
* Fedor Frešo, Ján Lauko – hudobná réžia
* Stanislav Beňačka – technická spolupráca
* Daniel Zachar – pôvodný návrh dizajnu

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Albumy Mariána Vargu
Kategória:Hudobné albumy z 1989
Kyselina chromotropová

**Kyselina chromotropná** je chemická zlúčenina so vzorcom C10H4(OH)2(HSO3)2.

Môže sa použiť ako činidlo pri kvantitatívnom stanovení herbicídu kyseliny 2,4-dichlórfenoxyoctovej (2,4-D).

Kyselina chromotropná sa tiež používa na testovanie prítomnosti formaldehydu. Užitočnosť tohto činidla pri kvantitatívnom stanovení je tvorba červeného sfarbenia (vrchol pri vlnovej dĺžke 580 nm), keď kyselina chromotropná v 50 % kyseline sírovej reaguje s formaldehydom. Sfarbenie je špecifické pre tento aldehyd a nevyrába sa z iných organických látok, ako sú iné aldehydy, ketóny a karboxylové kyseliny. NIOSH Formaldehydová metóda č. 3500 je referenčný analytický štandard, ktorý používa kyselinu chromotropnú.

## Referencie

## Iný projekt

## Zdroj

Kategória:Polyfenoly
Kategória:Naftoly
Kategória:Naftalénsulfónové kyseliny
Veľká cena Japonska 2022

**Veľká cena Japonska 2022** (angl. **Formula 1 Honda Japanese Grand Prix 2022**) sa uskutočnila 9. októbra 2022 na pretekárskom okruhu Suzuka International Racing Course v japonskej Suzuke. Boli to osemnáste preteky sezóny 2022 Majstrovstiev sveta Formule 1 a prvá Veľká cena Japonska od roku 2019, potom ako predchádzajúce dva ročníky boli zrušené kvôli pandémii koronavírusu. Max Verstappen si víťazstvom na tejto Veľkej cene predčasne zaistil svoj druhý titul Majstra Sveta Jazdcov.

Pred Veľkou cenou oznámil tím Alpine, že sa Pierre Gasly od sezóny 2023 stane členom francúzskeho tímu. Nahradí Fernanda Alonsa, ktorý tím opúšťa, a stane sa tímovým kolegom Estebana Ocona. Jeho nástupcom v AlphaTauri bude Nyck de Vries, ktorý tak absolvuje svoju premiéru ako stály jazdec; na Veľkej cene Talianska už zastúpil Alexandra Albona, ktorý zo zdravotných dôvodov nemohol preteky absolvovať. Daniel Ricciardo následne potvrdil, že v roku 2023 nebude pretekať vo Formule 1.

Verstappen viedol pred pretekmi v priebežnom poradí jazdcov pred Charlesom Leclercom a Sergiom Pérezom.

## Priebeh kvalifikácie
Max Verstappen získal Pole Position. Charles Leclerc skončil druhý a Carlos Sainz tretí.

## Priebeh pretekov
Jazdec Red Bullu Verstappen vyhral preteky pred svojím tímovým kolegom Sergiom Pérezom a Charlesom Leclercom na Ferrari. Kvôli extrémne silnému dažďu sa Veľká cena konala približne len na polovičnú vzdialenosť obvyklej dĺžky pretekov. Keďže bol za to napriek tomu udelený plný počet bodov, si Max Verstappen predčasne zabezpečil svoj druhý titul majstra sveta; vďaka tomuto výsledku získal nedostihnuteľný náskok v poradí jazdcov.

## Výsledky
### Kvalifikácia

**Poznámky:**
* – Pierre Gasly sa kvalifikoval na 17. mieste, ale kvôli úpravám zadného krídla, záťaže predného krídla a nastavenia zavesenia musel štartovať z boxovej uličky.
* – Nicholas Latifi dostal päťmiestny trest za kolíziu s Guanyu Zhou v predchádzajúcich pretekoch. Avšak získal jednu pozíciu, keďže Gasly musel štartovať z boxovej uličky.

### Preteky

**Poznámky:**
*  – Pôvodne sa malo odjazdiť 53 kôl, než boli preteky skrátené kvôli červenej vlajke.
*  – Charles Leclerc skončil druhý, ale dostal päťsekundovú penalizáciu za opustenie trate a získanie výhody.
*  – Pierre Gasly skončil 17., ale za prekročenie rýchlosti pod červenou vlajkou dostal 20-sekundovú penalizáciu.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Japonska